दरअसल, शादी के पवित्र बंधन में बंधने जा रहीं सोनिया कैडमन ने अपने होने वाले पति एंड्रू मैटली को ताज्जुब में डालने के लिए एक प्रशिक्षित उल्लू को किराये पर लिया.उल्लू को शादी के वक़्त मैटली की हथेली में एक अंगूठी गिरानी थी. उनके मंगेतर ख़ुद मैटली बाज़ पालने के शौकीन हैं.मगर उल्लू अंगूठी लेकर चर्च की छत पर आराम से बैठा रहा. सोनिया इंतज़ार करती रहीं, मगर उल्लू ने अंगूठी नहीं गिराई. नतीजा यह कि शादी में क़रीब एक घंटा देरी हो गई.विल्टशायर के होली क्रॉस चर्च में कैडमन और मैटली की शादी हो रही थी. जहां उल्लू को अपनी भूमिका निभानी थी, लेकिन डेढ़ साल का उल्लू चर्च की छत पर इधर से उधर उड़ता रहा.पादरी क्रिस्टोफर ब्रायन ने कहा, ''हम सभी ने कोशिश की कि वह नीचे उतर जाए, पर वह इधर-उधर भागता रहा.''उन्होंने कहा कि उल्लू छत पर काफ़ी ख़ुश नजर आ रहा था और वह किसी चीज से आकर्षित नहीं हो रहा था. उन्होंने बताया कि सीढ़ी की व्यवस्था करने और उसे बचाने में एक घंटा लग गया.वैसे डर्की नामक उल्लू के पास वास्तविक अंगूठी नहीं थी. वास्तविक अंगुठी मैटले की पौकेट में थी.कैडमैन ने कहा कि उल्लू मेरे मंगेतर की हथेली पर अंगूठी गिराने वाला था, पर उसने चर्च की छत पर जाकर आंखें हीं बंद कर लीं.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)